ותחתונים וההערה הכי בוטה שהוא יצליח להוציא מהפה לגבי זה, היא שאדום ממש ממש לא הולך עם ורוד אפרסק ושהמינימייזר הזה עושה לחזה שלי פלאים... פיני הוא בחור שקט, שכמו שכבר בטח הבנתם, מעדיף את בני מינו. יש לו חיבה גדולה במיוחד לברברה סטרייסנד, אבל אני בהחלט יכולה לחיות עם זה. הוא נקי, לא מביא כל יום גבר אחר הביתה והוא משאיר אחריו בכיור של המקלחת יותר נצנצים ממני אחרי יציאה. הסתדרנו מהקליק הראשון. כנראה שלכל וו'יל יש גרייס משלו. הבעיה הייתה שכמו שאני קלטתי את פיני, אפילו אישה מדחיקת עובדות עם זיכרון סלקטיבי כמו אימא שלי, קלטה אותו גם כן. טוב, הנה הלכה התוכנית הזאת.  אז יש לי גבר בחיים, והוא מקסים ומנומס ונקי וחכם. יש לו טעם טוב והוא אפילו יודע לבשל. אבל בלילות הקרים כשלבד לי ואני זוחלת למיטה שלו, בהנחה שהוא כמוני לבד, אני יודעת שאני אקום בבוקר עם קרום הבתולין שלי תפור מחדש.  גדי עבר לגור בבניין שלנו לפני חודשיים ותכף סומן בכל האזור כמטרה פוטנציאלית, דרגת כוננות סימן 9. פיונה של החתולים הייתה שליחתנו הרשמית כדי לברר, והיא חזרה מהדירה שלו אחרי שהביאה לו את פאי התפוחים שלה כמתנת "ברוכים הבאים",